Lav et referat af nedenstående tekst:

Tekst:
For de fleste virker det nok temmelig uoverskueligt at tilbagelægge mere 153,52 kilometer på et døgn. For at gøre det skal man holde et højt gåtempo på 6,4 kilometer i timen uden at holde pauser. Men som om det ikke var en vild nok udfordring, så topper Torben Keller det lige op ved at forsøge at gøre det baglæns og dermed slå verdensrekorden i 24-timers baglæns gang. Som allerede fastslået kræver det altså en ret høj hastighed, hvis målet skal nås. Derfor skal der en bestemt teknik til. - Jeg vil forsøge at løbe en runde og gå en runde skiftevis, og så skal jeg holde så få pauser som muligt, siger 36-årige Torben Keller. Som tidligere professionel bokser og nuværende træner og kostvejleder har han erfaring med, hvad hans krop behøver for at holde sig gående i 24 timer - og det er meget lidt. - Jeg er på barsel lige nu og har opdaget de der babysmoothies med ren fugt, så dem regner jeg med at spise og lidt andet let. Døgnets største udfordringer Det er ikke første gang, Torben Keller kaster sig ud i et vildt projekt. Tidligere har han løbet Aalborg Brutal Marathon - vel at mærke også baglæns - og forsøgt at slå verdensrekorden i baglæns gang på løbebånd. Ved det sidste rekordforsøg måtte han dog kaste håndklædet i ringen, fordi smerterne i benene blev for store efter 14 timer. Så kunne man jo godt forestille sig, at han denne gang havde forberedt sig til fingerspidserne for at undgå samme smerter... - Har jeg trænet ordentligt op? Nej, jeg er på barsel, siger Torben Keller med et grin. Det er dog heller ikke benene, som bekymrer sportsmanden mest. - Den sværeste del af det ligger mellem ørerne. Det handler om at møde de indre dæmoner. Det er især natten han frygter. For mens der kommer til at være masser af aktiviteter om dagen og forhåbentligt en masse glade tilskuere og deltagere, så bliver natten med Torben Kellers ord "forfærdelig", når der ikke sker noget omkring ham. Teknikken til baglæns gang er efterhånden på plads, og bitter erfaring har lært Torben Keller, at man skal blive ved med at kigge over samme skulder, ellers kan det koste en tur ind i et træ. Og hvordan ser det så ud med troen på verdensrekorden få dage inden? - Jo tættere vi kommer på, desto mere går det op for mig, at det er ret langt. Det er jo bare en udfordring. Det værste, der kan ske, er, at jeg ikke klarer det, men så har jeg lagt en god indsats, siger Torben Keller med ophøjet ro. Rekordforsøget finder sted på torsdag den 17. august fra klokken 17 til samme tid fredag ved TV2 Nord i Aabybro. Her går ruten for rekordforsøget 1,4 kilometer rundt om søen, hvilket vil sige, at Torben Keller skal tage turen mindst 110 gange. Samtidig er flere andre rekordforsøg i gang, og fra torsdag til søndag er der masser af mad og underholdning ved søen alt sammen med det formål at samle ind til foreningen Skyggebørn . Se programmet og hvordan du kan deltage herunder:

Referat:
På 24 timer skal Torben Keller på torsdag tilbagelægge mere end 153,52 kilometer - baglæns.